C 484/34
MT
Il-Ġurnal Uffiċjali tal-Unjoni Ewropea
20.12.2022
Wiċċ nazzjonali ġdid ta’ muniti tal-euro maħsuba għaċ-ċirkolazzjoni (2022/C 484/16)
Il-wiċċ nazzjonali tal-munita kommemorattiva l-ġdida taż-żewġ euro maħsuba għaċ-ċirkolazzjoni u maħruġa mill-Istat tal-Belt talVatikan Il-muniti tal-euro maħsuba għaċ-ċirkolazzjoni għandhom status ta’ valuta legali fiż-Żona tal-Euro.
Biex tinforma lillpubbliku u lill-partijiet kollha li jużaw il-muniti, il-Kummissjoni tippubblika deskrizzjoni tad-disinji tal-muniti l-ġodda kollha (1).
F’konformità mal-Konklużjonijiet tal-Kunsill tal-10 ta’ Frar 2009 (2), l-Istati Membri taż-Żona tal-Euro u l-pajjiżi li kkonkludew ftehim monetarju mal-Unjoni Ewropea li jipprevedi l-ħruġ ta’ muniti tal-euro huma awtorizzati li joħorġu muniti kommemorattivi tal-euro maħsuba għaċ-ċirkolazzjoni kemm-il darba jiġu ssodisfati ċerti kundizzjonijiet, b’mod partikolari li jintużaw muniti taż-żewġ euro biss.
Dawn il-muniti għandhom l-istess karatteristiċi tekniċi bħall-muniti l-oħra taż-żewġ euro, iżda n-naħa nazzjonali tagħhom fiha disinn kommemorattiv li jkun simboliku ħafna f’termini nazzjonali jew Ewropej.
Il-pajjiż emittenti: L-Istat tal-Belt tal-Vatikan Is-suġġett tal-kommemorazzjoni: Il-mija u ħamsa u għoxrin anniversarju mit-twelid tal-Papa Pawlu VI Id-deskrizzjoni tad-disinn: Id-disinn juri l-wiċċ tal-Papa.
Fin-naħa ta’ fuq tax-xellug, f’nofs ċirku, hemm l-iskrizzjoni “CITTÀ DEL VATICANO” u fin-naħa ta’ fuq tal-lemin hemm l-iskrizzjoni “PAPA PAOLO VI”.
Fuq ix-xellug tar-ritratt hemm is-snin “1897” u “2022” u taħthom hemm il-marka taz-zekka “R”.
Fin-naħa ta’ isfel, fuq ix-xellug hemm l-isem tal-artist “D.
LONGO”.
Iċ-ċirku ta’ barra tal-munita juri t-12-il stilla tal-bandiera Ewropea.
L-għadd ta’ muniti li huwa stmat li se jinħarġu: 84 000 Id-data tal-ħruġ: F’Marzu 2022
(1) Ara l-ĠU C 373, 28.12.2001, p. 1, għall-uċuħ nazzjonali tal-muniti kollha li nħarġu fl-2002.
(2) Ara l-Konklużjonijiet tal-Kunsill dwar l-Affarijiet Ekonomiċi u Finanzjarji tal-10 ta’ Frar 2009 u r-Rakkomandazzjoni tal-Kummissjoni tad-19 ta’ Diċembru 2008 dwar linji-gwida komuni għall-uċuħ nazzjonali u l-ħruġ ta’ muniti tal-euro maħsuba għaċ-ċirkolazzjoni (ĠU L 9, 14.1.2009, p. 52).